'जीव-विज्ञान' (Biology), विज्ञान की वह शाखा है जिसके अन्तर्गत जीवित पदार्थों के उद्भव, विकास, आहार व जनन आदि जैसी अनेक जैविक क्रियाओं का प्रयोगात्मक अध्ययन किया जाता है. 'बॉयोलॉजी' (Biology) शब्द का प्रयोग सर्वप्रथम सन् 1802 ई. में लैमार्क (Lamarck) और ट्रेविरेनस (Treviranus) नामक वैज्ञानिकों द्वारा किया गया.  'Biology' शब्द का उद्भव ग्रीक भाषा के दो शब्दों 'Bio' (= Life - जीवन) तथा Logos ( = Discourse - अध्ययन) से हुआ है. इसी कारण 'जीव-विज्ञान' को 'जीवन का विज्ञान' भी कहते हैं.  जीव विज्ञान की दो प्रमुख शाखाएं हैं- 1. वनस्पति विज्ञान (Botany) तथा  2. जन्तु विज्ञान (Zoology).